becarac.hr

Klub za mlade
2023-06-19 10:00 - 14:00, 2023-06-16 10:00 - 14:00, 2023-06-15 10:00 - 14:00, 2023-06-14 10:00 - 14:00, 2023-06-13 10:00 - 14:00, 2023-06-12 10:00 - 14:00, 2023-06-09 10:00 - 14:00, 2023-06-08 10:00 - 14:00 (Europe/Zagreb) and 8 more dates
Udruga Mladi za mlade Pleternice je u sklopu projekta Mladi u zajednici, sufinanciranog sredstvima financijskih mehanizama Europskog gospodarskog prostora i Kraljevine Norveške otvorila Klub za mlade. Novotvoreni Klub daje mladima prostor za druženje, igranje igara (stolni tenis, stolni nogomet) te pohađanje instrukcija iz različitih predmeta. Otvoren je od ponedjeljka do petka u vremenskom periodu 10-14 h.

Veseli četvrtak
2023-06-15 17:00 - 18:00, 2023-06-01 17:00 - 18:00, 2023-05-18 17:00 - 18:00, 2023-05-04 17:00 - 18:00
Nositelj projekta ”Veseli četvrtak” je Hrvatska knjižnica i čitaonica Pleternica s partnerom DV Tratinčica Pleternica te ga financijski podupire Zaklada ”Hrvatska za djecu”. Trajanje projekta je od 1. studenog 2022. – 30. rujna 2023. Svaki prvi i treći četvrtak u mjesecu u prostoru Knjižnice održavat će se radionice na temu društvenog, emocionalnog i tjelesnog razvoja. Svaka radionica ima određenu odgojno-obrazovnu temu koja će se proučiti kroz čitanje slikovnice, razgovor, druženje i aktivnosti. Ciljana skupina su djeca u dobi od 3 do 10 godina. Termin radionica je od 17 do 18 sati. Radionice su besplatne! Ovim projektom želimo ostvariti povećanje kvalitetnog provođenja slobodnog vremena u kulturnoj ustanovi sa svrhom učenja i razvoja djece kroz igru i druženje. Krajnji cilj je stvaranje navike kod djece za ovaj tip radionica i nastavak radionica u knjižnici.

Cvjetići glazbe Pleternica 2023.
2023-06-10 19:00 - 2023-06-11 22:00
Ovogodišnji dječji tamburaški festival ”Cvjetići glazbe” održat će se 10. i 11. lipnja na Trgu bećarca.

NOVAC – materino uputstvo za upotrebu – HKČP promocija knjige
2023-05-19 18:00 - 20:00
Knjiga “NOVAC materino uputstvo za upotrebu” nastala je kao želja autorice da nauči svoje troje djece na pragu svijeta odraslih osnovnim principima uspješnog upravljanja novcem. Kako te principe nije pronašla u udžbenicima svoje djece, ova magistrica ekonomskih znanosti i financijska savjetnica s više od 20 godina iskustva odlučila ih je pretočiti u knjigu. U deset poglavlja, autorica nas provodi kroz svijet novca, zarade, potrošnje, štednje, investicija i stjecanja obilja. I to obilja koje se temelji na istinskim vrijednostima, marljivosti, poštenju, upornosti i strpljenju. U ovoj knjizi nema tabu tema. Ona razbija zablude i prepliće materijalno i duhovno. Ona šokira svojom izravnošću i iskrenošću, a specifično obrađuje hrvatsku stvarnost i prilike. Promocija knjige autorice Dijane Ferković održat će se 19. svibnja u Hrvatskoj knjižnici i čitaonici Pleternica.

Sajmeni dan – Gradska tržnica Pleternica
2023-05-13 10:00 - 15:00
Svake druge subote u mjesecu obilježava se sajmeni dan na Gradskoj tržnici Pleternica. U sklopu svibanjskog sajma održat će se promocija zdrave lokalne hrane.

Međunarodna konferencija “Baština u funkciji turizma”
2023-05-11 11:00 - 14:00
Grad Pleternica u suradnji s Požeško-slavonskom županijom i partnerima: Grad Pakrac, Muzej grada Pakraca, Gradska knjižnica Pakrac, Turistička zajednica Požeško-slavonske županije i Javna ustanova Pleternica uz tehničku pomoć Regionalnog koordinatora razvoja Požeško- slavonske županije, provodi projekt razvoja Svijet graševine (Spahijski podrum, Muzej bećarca, brendiranje) kao destinacije vinskog i kulturnog turizma. Treća po redu međunarodna konferencija ”Baština u funkciji turizma” održat će se u interpretacijskom centru Terra Panonica dana 11. svibnja s početkom u 11 sati.

Gibaj se i igraj
2023-05-10 21:30 - 22:30
U srijedu će se na Trgu bećarca s početkom u 09:30 sati obilježiti Dan tjelesne aktivnosti pod nazivom ”Gibaj se i igraj”’. Zabavne igre pripremit će DV Tratinčica Pleternica uz promociju svog sportskog programa Škola sporta.

Bećarsko natpjevavanje
2023-05-07 17:00 - 19:00
U Muzeju bećarca će se održati zanimljiva edukativna radionica pod nazivom Bećarsko natpjevavanje dana 7. svibnja s početkom u 17:00h. Prijave su otvorene, a cijena radionice iznosi 5 EUR.
